Bafana gly verder op ranglys | Nuus24
Kaapstad – Zambië het 28 plekke op die Fifa-ranglys tot die 43ste plek in die wêreld geklim nadat hy die Afrikabeker-toernooi gewen het, het RSG Donderdag berig.Die Ivoorkus wat die eindstryd Sondag verloor het, is 15de op die wêreldranglys. Gaboen en Ekwatoriaal Guinee wat as gashere opgetree het, het albei opgeskuif op die ranglys nadat hulle die kwarteindronde gehaal het. Gaboen het met 46 plekke geklim en Ekwatoriaal Guinee met 41. Libië is nou op die hoogste plek sedert Fifa die ranglys in 1993 begin het. Hy het 10 plekke tot op 53 gestyg. Egipte het tot die 61ste plek gedaal nadat hy nie vir die toernooi kon kwalifiseer nie. Bafana Bafana het nog twee plekke teruggesaak tot 58ste. Vir die jongste sportnuus volg Nuus24Sport op Twitter.– RSG
Lees meer oor: afrikabeker | fifa | sokker VOLGENDE OP NUUS24X